बलि के अहंकार को वामन के रूप में भगवान विष्णु ने चकनाचूर किया: सुरेश
राजाबलि को अपने प्रताप और समृद्धि पर बहुत गुमान हो गया था। उसने इसे दिखाने के लिए यज्ञ का आयोजन किया। जिसमें उसने घोषणा की कि उससे इस यज्ञ के दौरान कोई भी जो मांगेगा वह देगा। गुरु शुक्राचार्य राजा बलि को ऐसा करने से मना कर रहे थे। लेकिन वह अपने अभिमान में चूर था, उसने किसी की बात नहीं मानी। भगवान विष्णु को बलि का यह अभिमान अच्छा नहीं लगा। वह वामन के रूप में उसके यज्ञ में पहुंच गए। बलि ने कहा कि कुछ भी मांग लो वही दिया जाएगा। वामन ने राजा से केवल तीन पग जमीन मांगी। जिसे सुनकर वह हैरान हुआ और हंसने लगा।
सेक्टर-14 कम्युनिटी हाल में आयोजित श्रीमद भागवत कथा में वाचक पं. सुरेश चंद्र शास्त्री ने कहा कि भगवान बामन भी राजा बलि की इस नादानी पर मुस्कराने लगे। उसने कहा कि नाप ले तीन पग जमीन। भगवान ने अपना पैर बढ़ाया और एक पग में एक लोक और तीन पग में तीनों लोको को माप लिया। फिर भी उनका पैर शेष रह गया। जिसे देखकर राजा बलि हतप्रभ रह गया। भगवान के चरणों में गिरकर उसने सदैव के लिए दर्शन का आशीर्वाद मांगा तो भगवान ने तथास्तु कहकर उसे अपना शरणार्थी बना लिया। इसके बाद मर्यादा पुरुषोत्तम भगवान राम के जन्मोत्सव का सुंदर वर्णन शास्त्री जी ने किया। कृष्ण जन्मोत्सव में पूरे नंद नगरी में नंदोत्सव मनाया गया। इस दौरान मुख्य अतिथि सोनू तेजवीर रहे। कथा का आयोजन ओम सांई राम सांई ट्रस्ट द्वारा किया गया है। कथा 31 दिसंबर तक चलेगी एक जनवरी को हवन, सांई संध्या और भंडारा लगाया जाएगा। मौके पर सैकड़ों श्रद्धालु मौजूद रहे।
सोनीपत . कथावाचक पं. सुरेश शास्त्री।
awa_Deva hin_Deva hin_Deva awa_Deva